Abel faan Denemark
Könang Abel (* 1218, † 29. Jüüne 1252 bi Oldenswort) wiar en däänsken könang. Hi wiar di sön faan di däänsk Könang Waldemar II. an sin naist wüf Berengaria faan Portugal (* ~1195; † 27. Maarts 1221). 1232 wurd Abel Hertooch faan Jütlun. Üs hi Mechthild, det doochter faan Groof Adolf IV. faan Holstian freid, slood hi ham mä Holstian tuup.

Efterkemen 
Abel an Mechthild hed sjauer jongen:
 Waldemar III. (Schleswig) (* 1238; † 1257), hertooch faan Schleswig 1252–1257
 Sophie (* 1240; † efter 1284) ∞ Bernhard I. (Anhalt) († 1286/87), föörst faan Anhalt-Bernburg
 Erik I. (Schleswig) († 1272), hertooch faan Schleswig 1260–1272
 Abel (* 1252; † 1279), her faan Langeland 1261-79

Efter di duas faan san bruder, könang Erik IV. "Plovpenning", huar Abel ei gans ünskilag bi wiar, wurd Abel uun't juar 1250 Erik IV. san efterfulger. Könang Abel fool a 29. Jüüne 1252 uun di sliak bi Oldenswort. A Fresken wul Abel nian stüüren betaale, auer jo faan keiser Karl di Grat a "Fresk freihaid" füngen hed. A büüren faan a hiirden Eidersteed, Everschop an Uthörn strääd jin a däänsk soldooten. Diarbi skal Abel üüb a Milderdoom bi Mildeborag amkimen wees. Leederhen wurd ferteld, Wessel Hummer faan Ual-Nuurdstrun hed Abel duadskööden.

Literatuur 
Albert Panten: König Abels Tod - Ende einer Legende. Uun: JbNF 16 (1980), S. 117-126.

Futnuuten

Luke uk diar 

Friisk histoori
Köning faan Denemark